Cyrtanthus elatus

Cyrtanthus elatus, batzuetan Vallota especiosa, Amaryllidaceae familiako landare belarkara da. Hegoafrikan du jatorria, Lurmutur Hiriko eskualdean, baina gaur egun mundu guztiko lorategietan ikus daiteke landare apaingarri gisa.

 Taxonomia 
Théophile Alexis Durand botanikari belgikarrak eta Hamilton Paul Traub estatubatuarrak deskribatu zuten lehenengoz 1837. urtean. Generoaren Cyrtanthus izena grekeratik dator eta "lore kurbatua" esan nahi du, genero horretako hainbat espezieren lorea hodi kurbatu bat baita. Espeziearen elatus izena latinerik dator eta "altua" esan nahi du.

 Deskribapena 
Erraboiletik hazi eta 50 cm arteko garaiera hartzen duen landarea da. Zinta itxurako hosto luzeak ditu, oinarrian brontze koloredunak baina hostoa bera berdea da. Loreak gorri biziak izan ohi dira eta antera hori luzeak dituzte. Loreak multzoka agertzen dira, baita hamar batera ere. Batzuetan lore laranjak edo horiak ere izan ditzake.

 Landaketa 
Lore handiek erakarrita lorategi eta terrazatan landatzea ohikoa da. Eguzki zalea da eta tenperatura epelak atsegin ditu, urteko batazbestekoa 18-25 ºC  artekoa. Lorontzietan ere hazten da. Udan eta udazkenaren hasieran loratzen da.

Erraboiltxoak sortzen ditu eta horiek erabil daitezke landarea ugaltzeko. Gehiegizko ureztatzeak erraboil nagusia usteldu dezake.

 Erreferentziak 

 Kanpo estekak 

Kategoria:Amaryllidaceae
Kategoria:Landare apaingarriak